Diari Oficial de la Generalitat Valenciana


Sumari del DOGV 5155, del 15-12-2005 (2005/13476)

ORDRE de 23 de novembre de 2005, de la Conselleria de Territori i Habitatge, per la qual es convoquen i s'aproven les bases reguladores de les ajudes al finançament de les despeses corrents de funcionament i divulgació de les entitats declarades agents col·laboradors de la Xarxa Valenciana d'Infohabitatge Solidari per a l'exercici 2006.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5155

Data del DOGV
:   15-12-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/13281


Data del document
:   23-11-2005

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * habitatge social
    * societat sense fins de lucre
    * suport econòmic
    * oficina d'informació
    * administració local

ORDRE de 23 de novembre de 2005, de la Conselleria de Territori i Habitatge, per la qual es convoquen i s'aproven les bases reguladores de les ajudes al finançament de les despeses corrents de funcionament i divulgació de les entitats declarades agents col·laboradors de la Xarxa Valenciana d'Infohabitatge Solidari per a l'exercici 2006. [2005/F13715]
  
L'Ordre de 30 d'abril del 2003, de la Conselleria de Benestar Social (DOGV de 15 de maig del 2003), va crear la Xarxa d'Oficines d'Infohabitatge Solidari, i va establir les seues funcions bàsiques i els que poden ser agents de la xarxa, com també el procediment per a la integració en aquesta.
  
Posteriorment, el Decret 131/2004, de 27 d'agost (DOGV de 30 d'agost del 2004) del Consell de la Generalitat Valenciana, va determinar el nombre i la denominació de les conselleries en què s'organitza l'administració de la Generalitat Valenciana, i s'assignen les competències a les conselleries mitjançant el Decret 8/2004, de 3 de setembre (DOGV 06.09.2004), del president de la Generalitat.
  
És la Conselleria de Territori i Habitatge la que té assignades, per raó dels esmentats decrets, les competències en matèria d'habitatge, i el Reglament Orgànic i Funcional de la referida conselleria, aprovat per Decret 119/2003, d'11 de juliol (DOGV de 14.07.2003), del Consell de la Generalitat, és el que determina les funcions que en matèria d'habitatge, tant en el seu aspecte general com més social, desenvoluparà la Direcció General d'Habitatge i Projectes Urbans.
  
Davant de la necessitat actualitzar el marc normatiu, el 12 de maig del 2005 es publica en el Diari Oficial de la Generalitat Valenciana número 5.004 l'Ordre de 20 d'abril del 2005, de la Conselleria de Territori i Habitatge, que regula la Xarxa Valenciana d'Infohabitatge Solidari, i es deroga expressament l'Ordre de 30 d'abril del 2003 i es manté la condició d'agents a aquells que hagen sigut declarats com a tals a l'empara d'aquesta ordre.
  
Amb el funcionament de la Xarxa Valenciana d'Infohabitatge Solidari es tracta de vincular la política d'habitatge amb la integració d'aquells col·lectius socials més desfavorits.
  
Per això, aquesta actuació va encaminada a establir una línia de subvenció específica que permeta coadjuvar a les despeses corrents que la implantació i la continuïtat en la prestació d'aquest servei puga suposar als distints agents col·laboradors que conformen la xarxa.
  
En l'actualitat l'entrada en vigor de la Llei 38/2003, de 17 de novembre, General de Subvencions fa necessari l'elaboració d'aquesta ordre respectant les noves exigències de l'esmentada llei.
  
Per això, i per raó de les facultats que em confereix l'article 35 de la Llei 5/1983, de 30 de desembre, del Govern Valencià, i l'article 47.3 del Text Refós de la Llei d'Hisenda Pública de la Generalitat Valenciana,
  
ORDENE
  
Article 1. Objecte i àmbit d'aplicació
  
Constitueix l'objecte d'aquesta ordre convocar les ajudes al finançament de les despeses corrents de funcionament i divulgació de les entitats declarades agents col·laboradors de la Xarxa Valenciana d'Infohabitatge Solidari, per a l'exercici 2006, i aprovar les bases reguladores per les quals es regeix aquesta convocatòria (annex I).
  
Article 2. Finançament de les ajudes
  
1. L'import global màxim i la línia de subvenció destinada a aquestes ajudes, consignats en el Projecte de Llei de Pressupostos per a l'exercici 2006, és el següent:
  
Aplicació pressupostària 14.29.90.894.46.7 línia T4874000 751.400,00 euros.
  
2. L'import màxim destinat a la fase A d'aquesta convocatòria serà d'un 39% de l'import global de les ajudes, i es reservarà per a la fase B un 61% d'aquest import.
  
3. La Direcció General d'Habitatge i Projectes Urbans, en cas de no adjudicar en la seua totalitat la quantitat corresponent a la fase A d'aquesta convocatòria, podrà destinar el crèdit sobrant a incrementar la dotació prevista per a la fase B.
  
4. La convocatòria de les ajudes establides en aquesta ordre es tramitarà pel procediment anticipat, d'acord amb l'Ordre de 26 de setembre de 1994, de la Conselleria d'Economia i Hisenda, per la qual cosa la seua concessió estarà condicionada a l'existència, en el pressupost de l'exercici 2006, de crèdit suficient i adequat.
  
DISPOSICIONS FINALS
  
Primera
  
En tot allò no regulat en aquesta ordre, caldrà ajustar-se al que disposa la Llei d'Hisenda Pública de la Generalitat Valenciana, el text refós de la qual va ser aprovat per Decret Legislatiu de 26 de juny de 1991, i en els preceptes bàsics de la Llei 38/2003, de 17 de novembre, General de Subvencions.
  
Segona
  
En l'àmbit d'aquesta ordre, s'atribueixen a la Direcció General d'Habitatge i Projectes Urbans les facultats delegades en els serveis territorials de la conselleria previstes en l'article primer, D) Transferències corrents o de capital, apartats 1 i 2, de la Resolució de 13 d'agost del 2003, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003).
  
Tercera
  
Aquesta ordre vigirà a partir de l'endemà de la publicació en el Diari Oficial de la Generalitat Valenciana.
  
Quarta
  
Contra aquesta ordre, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició, en el termini d'un mes des de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
València, 23 de novembre de 2005
  
El conseller de Territori i Habitatge,
  
RAFAEL BLASCO CASTANY
  
ANNEX I
  
Bases de les ajudes destinades al finançament de les despeses corrents de funcionament i divulgació de les entitats declarades agents col·laboradors de la Xarxa Valenciana d'Infohabitatge Solidari, per a l'exercici 2006
  
Primera. Objecte
  
L'objecte d'aquestes ajudes és col·laborar en les despeses corrents i de funcionament dels agents col·laboradors de la Xarxa Valenciana d'Infohabitatge Solidari, en concepte de suport econòmic com a finestretes úniques d'habitatge per a la gestió de les actuacions protegides en habitatge.
  
Segona. Requisits dels beneficiaris
  
1. Podran ser beneficiaris aquelles entitats de caràcter públic o privat sense ànim de lucre, entitats locals i les societats que incloguen entre el seu objecte social el d'arrendament d'habitatge i que hagen sigut declarades agents col·laboradors de la Xarxa Valenciana d'Infohabitatge Solidari, de conformitat amb el que estableix l'Ordre de 20 d'abril del 2005, de la Conselleria de Territori i Habitatge, per la qual es crea i regula la Xarxa Valenciana d'Infohabitatge Solidari.
  
2. No podran obtenir la condició de beneficiari de les ajudes regulades en aquesta ordre les persones o entitats en que concórrega alguna de les circumstàncies establides en l'article 13.2 de la Llei 38/2003, de 17 de novembre, General de Subvencions.
  
Tercera. Obligacions dels beneficiaris
  
1. Els beneficiaris de les ajudes hauran de:
  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
  
b) Justificar el compliment dels requisits i condicions, com també la realització del projecte o activitat i el compliment de la finalitat que determinen la concessió o el gaudi de la subvenció.
  
c) Sotmetre's a les actuacions de comprovació, que ha d'efectuar l'òrgan concedent, com també qualsevol altre de comprovació i control financer que corresponen a la Intervenció General en relació amb les subvencions i ajudes concedides, i aportar quanta informació els siga requerida en l'exercici d'aquestes actuacions.
  
d) Acreditar amb anterioritat al moment en què es dicte la proposta de resolució de concessió que es troba al corrent en el compliment de les seues obligacions tributàries i enfront de la Seguretat Social.
  
e) Les altres previstes en l'article 14 de la Llei 38/2003, de 17 de novembre, General de Subvencions.
  
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
  
Quarta. Fases de la convocatòria
  
En aquesta convocatòria d'ajudes s'estableixen dues fases:
  
1. La fase A, en la qual podran presentar sol·licitud aquells agents col·laboradors de la Xarxa Valenciana d'Infohabitatge Solidari que hagen obtingut el reconeixement com a tals amb anterioritat al dia de la publicació d'aquesta convocatòria en el Diari Oficial de la Generalitat Valenciana.
  
En aquesta fase es valoraran, d'acord amb els criteris de la base onze, l'àmbit poblacional d'influència de l'actuació de l'agent, com també els mitjans materials i humans de què dispose per a la prestació del servei.
  
2. La fase B, en la qual podran presentar sol·licitud tant aquells agents col·laboradors de la Xarxa Valenciana d'Infohabitatge Solidari que hagen obtingut el reconeixement com a tals amb anterioritat al dia de la publicació d'aquesta convocatòria en el Diari Oficial de la Generalitat Valenciana, com aquells agents que hagen sigut reconeguts com a tals en data posterior al dia de la publicació d'aquesta ordre en el Diari Oficial de la Generalitat Valenciana i fins a l'1 de setembre del 2006.
  
En aquesta fase es valorarà el compliment d'objectius per part dels agents col·laboradors de la Xarxa Valenciana d'Infohabitatge Solidari en l'exercici 2006, d'acord amb els criteris de la base onze. Per a aquells nous agents col·laboradors de la Xarxa Valenciana d'Infohabitatge Solidari que concórreguen només a la fase B d'aquesta convocatòria, es valoraran a més en aquesta fase l'àmbit poblacional d'influència de l'actuació de l'agent, com també els mitjans materials i humans de què disposen per a la prestació del servei, d'acord amb els criteris de la base onze.
  
Cinquena. Activitats objecte de les ajudes
  
Seran subvencionables les actuacions següents que siguen desenvolupades pel beneficiari:
  
- Informació dels plans d'habitatge estatals o desenvolupats per la Comunitat Valenciana per a promoure l'accés dels ciutadans a un habitatge digne, com també de qualsevol aspecte relacionat amb l'accés a un habitatge.
  
- Mediació social per a lloguer d'habitatges fomentant actuacions tendents a incentivar i recuperar el parc existent d'habitatges buits per a la formació d'una borsa d'habitatges per a lloguer solidari.
  
- Assessorament en la formalització de contractes d'arrendament, les seues incidències, assegurances multirisc i seguiment d'impagats, Llei d'Arrendaments Urbans i ajudes oficials per a accés a habitatges protegits per lloguer.
  
Sisena. Despeses subvencionables
  
1. Podran subvencionar-se les despeses següents:
  
a) Despeses del personal que preste el servei pel temps de la jornada que es dedique a aquest.
  
b) Despeses de material divulgatiu de les distintes actuacions en l'àmbit de la Xarxa Valenciana d'Infohabitatge Solidari.
  
c) Despeses corrents del local en què es preste el servei com a agent de la xarxa. En el cas que aquest es compartisca amb una altra activitat es determinarà la quantia de forma proporcional a l'espai i temps en què es preste el servei. Les despeses subvencionables seran aquelles necessàries per al funcionament correcte del servei com ara aigua, llum, telèfon, import de l'arrendament, si és el cas, neteja, etc.
  
d) Qualsevol altra despesa corrent o de funcionament sempre que repercutisca en el servei objecte de subvenció que presta el beneficiari.
  
2. Les ajudes que es concedisquen a l'empara d'aquesta convocatòria tindran la consideració de subvencions a fons perdut.
  
Setena. Quantia de les ajudes
  
1. La quantia global màxima de la subvenció per beneficiari que s'estableix per a la fase A de la convocatòria en cap cas podrà superar els 9.000 euros ni ser superior al 100% de les despeses que es justifiquen.
  
2. La quantia global màxima de la subvenció per beneficiari que s'estableix per a la fase B de la convocatòria, amb caràcter general no podrà superar els 36.060 euros ni ser superior al 100% de les despeses que es justifiquen.
  
3. Això no obstant, la resolució d'adjudicació de les ajudes de la fase B podrà preveure per a aquells agents col·laboradors de la Xarxa Valenciana d'Infohabitatge Solidari el reconeixement com tals dels quals siga posterior al dia de la publicació d'aquesta ordre de convocatòria en el Diari Oficial de la Generalitat Valenciana, la part de subvenció corresponent a la valoració dels extrems previstos per a la fase A en la base quarta. En aquest cas, la quantia global màxima de la subvenció per beneficiari no podrà superar els 45.060 euros, ni ser superior al 100% de les despeses que es justifiquen.
  
4. L'import de les subvencions es fixarà per a cada beneficiari en les dues fases de la convocatòria a través de la corresponent resolució de concessió de les subvencions.
  
5. L'import de les subvencions regulades en aquestes bases en cap cas podrà ser de tal quantia que, aïlladament o en concurrència amb altres subvencions o ajudes d'altres administracions públiques o ens públics o privats, supere el cost de l'activitat que ha de desenvolupar pel beneficiari.
  
Vuitena. Sol·licituds i documentació
  
1. Les sol·licituds per a l'obtenció de les ajudes regulades en aquestes bases es presentaran en imprés normalitzat, dirigides al director general d'Habitatge i Projectes Urbans, model adjunt a aquesta convocatòria.
  
2. La documentació que acompanyarà a la sol·licitud serà la següent en funció de la fase de la convocatòria a què s'aculla l'agent col·laborador:
  
2.1. Fase A:
  
a) Programa d'activitats, especificant àmbit territorial d'actuació, com també el nivell d'activitat exercit per l'agent.
  
b) Mitjans materials i humans que s'han d'utilitzar per a la prestació del servei per l'agent, segons model normalitzat adjunt.
  
c) Imprés d'alta de tercers per a pagaments de la Generalitat Valenciana, segons el model adjunt.
  
d) Declaració relativa a les ajudes rebudes per a la mateixa activitat de qualsevol altra administració o ens públic o privat, segons model normalitzat adjunt.
  
e) En el cas que l'agent siga una entitat local, hauran d'aportar certificat de l'acord de l'òrgan competent per a sol·licitar aquestes ajudes, com també certificat de l'interventor o secretari interventor o òrgan competent que acredite l'existència de crèdit o compromís d'habilitar-lo, si hi ha compromís de contribuir al finançament.
  
f) En el cas que l'agent siga una entitat de caràcter públic o privat sense ànim de lucre o una societat que incloga entre el seu objecte social el d'arrendament d'habitatges, haurà d'aportar, a més, DNI del representant legal de l'entitat o societat, targeta del CIF de l'entitat o societat, certificat de l'acta on conste l'acord per l'òrgan competent de l'entitat o societat de sol·licitar les ajudes i facultar el representant de l'entitat o societat per a efectuar la sol·licitud; escriptura de constitució de l'entitat o societat, com també els estatuts fundacionals amb les successives modificacions, si és el cas; així mateix hauran d'adjuntar-hi el certificat expedit pel Registre d'Associacions de la Generalitat Valenciana.
  
g) Documentació acreditativa del fet que el sol·licitant es troba al corrent o exempt de les seues obligacions tributàries i amb la seguretat social, en els termes establits en l'Ordre de 30 de maig de 1996, de la Conselleria d'Economia, Hisenda i Ocupació. Queden exonerades d'aquesta obligació les corporacions locals.
  
h) Declaració responsable acreditativa de no estar sotmés en les prohibicions per a obtenir la condició de beneficiari establides en l'article 13, apartat 2, de la Llei 38/2003, de 17 de novembre, General de Subvencions.
  
2.2. Fase B:
  
a) Informe d'objectius referits a l'activitat de l'agent col·laborador en l'exercici 2006, amb el detall següent:
  
- Nombre i dades específiques de les consultes ateses per l'agent.
  
- Nombre i dades específiques dels habitatges captats per l'agent i donats d'alta en la borsa d'habitatges de la xarxa.
  
- Nombre i dades específiques de les sol·licituds d'habitatge en lloguer captats per l'agent i donats d'alta en la borsa d'habitatges de la xarxa.
  
- Nombre i dades específiques dels contractes subscrits amb la mediació de l'agent.
  
- Nombre i dades específiques de les incidències registrades per l'agent en el seguiment dels contractes.
  
b) Només en el cas que l'agent col·laborador de la Xarxa Valenciana d'Infohabitatge Solidari haja sigut reconegut com a tal amb posterioritat a la data de finalització del termini de presentació de sol·licituds per a la fase A de la convocatòria, i per tant no haja participat en la fase A de la convocatòria, haurà d'aportar, a més, la documentació establida en el punt 2.1.
  
3. En el cas que els documents exigits que han d'acompanyar la sol·licitud de concessió d'ajudes ja estiguen en poder de la Conselleria de Territori i Habitatge, el sol·licitant podrà acollir-se al dret establit en l'article 35.f) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o dependència a què van ser dirigits i la identificació del procediment en què obren i que no hagen transcorregut més de cinc anys des de la finalització del procediment a què corresponguen.
  
4. Quan la sol·licitud no reunisca els requisits establits en aquesta ordre o no s'hi adjunte la documentació que d'acord amb aquesta resulte exigible, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, es requerirà l'interessat perquè en un termini de 10 dies, esmene la falta o adjunte la documentació necessària amb indicació que si així no ho fa se li tindrà per desistit de la sol·licitud, després de la resolució prèvia que haurà de ser dictada en els termes previstos en l'article 42 de l'esmentada llei, per l'òrgan que tinga atribuïda l'ordenació i instrucció del procediments, segons les bases reguladores.
  
5. Així mateix, es podrà requerir del sol·licitant qualsevol altra dada, document i informe complementari que resulte necessari per a la resolució de l'expedient, com també l'acreditació dels requisits a què es refereix la documentació administrativa.
  
Novena. Lloc i termini de presentació
  
1. Els interessats podran presentar les sol·licituds en el Registre General de la Conselleria de Territori i Habitatge, al carrer de Francesc Cubells, número 7, de València, com també en els serveis territorials d'aquesta sitis a Alacant (carrer de Churruca, 29), Castelló de la Plana (avinguda dels Germans Bou, 47), i València (carrer de Gregori Gea, 27), o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. En cas d'enviament per correu certificat, la presentació de la documentació en l'oficina de correus corresponent haurà de fer-se d'acord amb el que disposa l'article 39 del Reial Decret 1.829/1999, de 31 de desembre, pel qual s'aprova el reglament que regula la prestació dels serveis postals, en desenvolupament del que estableix la Llei 24/1998, de 13 de juliol, del Servei Postal Universal i de Liberalització dels Serveis Postals, en sobre obert, a fi que l'exemplar destinat a la Conselleria de Territori i Habitatge siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de registre de la Conselleria de Territori i Habitatge.
  
3. El termini de presentació de sol·licituds serà el següent:
  
a) Fase A: d'un mes comptador des de l'endemà de la publicació d'aquesta ordre en el Diari Oficial de la Generalitat Valenciana.
  
b) Fase B: des de l'endemà de la finalització del termini de presentació de sol·licituds previst per a la fase A i fins al 15 de setembre del 2006. Per als agents col·laboradors de la Xarxa Valenciana d'Infohabitatge Solidari que siguen reconeguts com a agents integrants de la xarxa amb data posterior a la publicació d'aquestes ajudes en el Diari Oficial de la Generalitat Valenciana, el termini serà des de la data de la resolució que els reconega com a tals i fins al 15 de setembre del 2006.
  
Deu. Ordenació i instrucció del procediment
  
L'òrgan encarregat de l'ordenació i instrucció del procediment serà la Direcció General d'Habitatge i Projectes Urbans, la qual, d'ofici, acordarà totes les actuacions necessàries per a la determinació, el coneixement i la comprovació de les dades per raó de les quals ha de pronunciar-se la resolució.
  
Onze. Valoració i proposta de resolució
  
1. La concessió de les ajudes es realitzarà mitjançant el procediment de concurrència competitiva a què es refereix l'article 22 de la Llei 38/2003, de 17 de novembre, General de Subvencions, d'acord amb els criteris de valoració que s'indiquen en l'apartat 3.
  
2. La valoració de les sol·licituds presentades la realitzarà una comissió de valoració, composta per tècnics de la mateixa Direcció General d'Habitatge i Projectes Urbans, la qual, atenent els criteris i requisits establits i d'acord amb la disponibilitat pressupostària, alçarà acta i formularà la proposta de resolució a l'òrgan concedent.
  
3. Es tindran en compte els criteris de valoració següents, d'acord amb l'ordre de prioritat següent:
  
- Fase A de la convocatòria
  
a) Que l'agent col·laborador siga una administració local.
  
b) L'àmbit territorial d'actuació de l'agent.
  
c) Els mitjans materials i humans de què disposa per a la prestació del servei.
  
d) Que el col·lectiu social a què atenen siga desfavorit o amb risc d'exclusió.
  
- Fase B de la convocatòria
  
a) Els objectius complits per l'agent pel que fa al nombre d'inquilins captat per l'agent i donats d'alta en la borsa d'habitatges de què disposa la Xarxa Valenciana d'Infohabitatge Solidari.
  
b) Els objectius complits per l'agent pel que fa al nombre de consultes informatives ateses per aquest.
  
c) Els objectius complits per l'agent pel que fa al nombre d'habitatges captats per a la seua posada en lloguer, i donats d'alta en la borsa d'habitatges de què disposa la Xarxa Valenciana d'Infohabitatge Solidari.
  
d) Els objectius complits per l'agent pel que fa al nombre de contractes d'arrendament subscrits amb la seua mediació i donats d'alta en l'aplicació de la Xarxa Valenciana d'Infohabitatge Solidari.
  
e) Els objectius complits per l'agent pel que fa al nombre d'incidències ateses per aquest tant en el seguiment de contractes ja subscrits com en les incidències prèvies a la subscripció d'aquests.
  
A més, en el cas que es tracte de nous agents col·laboradors que concórreguen només a aquesta fase B, se'ls valorarà també basant-se en els criteris establits per a la fase A.
  
4. En tot cas, les dades aportades per l'agent col·laborador de la Xarxa Valenciana d'Infohabitatge Solidari s'acararan i comprovaran amb els que consten en l'aplicació de la Xarxa per part de la Direcció General d'Habitatge i Projectes Urbans, mitjançant el Servei de Coordinació de la Xarxa.
  
5. Excepcionalment l'òrgan competent per a resoldre podrà optar entre adjudicar a aquells que hagen obtingut major valoració en aplicació dels criteris de valoració fixats en aquesta base o prorratejar, entre els beneficiaris de la subvenció, de l'import global màxim destinat a la subvenció.
  
Dotze. Resolució de la concessió de les ajudes
  
1. Correspon al director general d'Habitatge i Projectes Urbans dictar la resolució de la concessió de les distintes fases de la convocatòria, per delegació del conseller de Territori i Habitatge, segons el que estableix la disposició final segona d'aquesta ordre.
  
2. La resolució, que haurà de ser motivada i tindrà l'efecte i el contingut previstos en l'article 25 de la Llei 38/2003, de 17 de novembre, General de Subvencions, es publicarà en el Diari Oficial de la Generalitat Valenciana, d'acord amb el que estableix l'article 59.5.b) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
  
El termini per a la resolució de les ajudes, serà de tres mesos en la fase A de la convocatòria, i de dos mesos en la fase B de la convocatòria, comptadors ambdós terminis des del dia en què finalitze el termini de presentació de sol·licituds.
  
La sol·licitud es considerarà desestimada si la convocatòria no es resol en els terminis determinats en el paràgraf anterior.
  
Tretze. Recursos
  
1. Les resolucions adoptades, en dictar-se per delegació, indicaran expressament aquesta circumstància i es consideraran dictades per l'òrgan delegatori, i posaran fi a la via administrativa. Contra aquestes resolucions es podrà interposar recurs contenciós administratiu en el termini de dos mesos comptadors des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
2. Tot això sense perjudici de la interposició del recurs potestatiu de reposició, en el termini d'un mes, comptador des de l'endemà de la notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Catorze. Règim de compatibilitat
  
1. L'import de les ajudes regulades en aquesta ordre en cap cas podrà ser de tal quantia que, aïlladament, o en concurrència amb ajudes d'altres administracions públiques, o d'altres ens públics o privats, supere el cost de l'activitat que ha de desenvolupar el beneficiari.
  
2. Aquestes ajudes seran compatibles amb altres subvencions o ajudes atorgades per altres administracions públiques o ens públics o privats. En aquest cas, quan l'ajuda principal siga de la Generalitat Valenciana, i es produïsca excés en els imports subvencionats respecte al cost de l'activitat exercida, escaurà el reintegrament de l'excés obtingut, amb la minoració de la resolució de concessió, o si és el cas la revocació d'aquesta.
  
Quinze. Pagament i justificació de les ajudes concedides
  
1. El pagament de l'ajuda es farà efectiu després de l'aportació i comprovació de la documentació justificativa de l'aplicació de l'import de l'ajuda a la finalitat per a la qual es concedeix.
  
2. Es podrà anticipar un 40% de l'import de la subvenció després de la concessió d'aquesta, després de la presentació prèvia pel beneficiari de garantia suficient que cobrisca la quantitat que s'ha d'alliberar, en la forma que estableix l'article 47.11.f del Text Refós de la Llei d'Hisenda Pública. Després de l'aportació i comprovació de la documentació justificativa de l'efectiva i correcta aplicació de la suma alliberada, es pagarà el 20% de l'ajuda, i la resta es pagarà una vegada el beneficiari justifique l'aplicació de l'import total de l'ajuda a la finalitat per a la qual es concedeix.
  
3. El termini màxim de presentació de totes les justificacions finalitzarà el 15 de novembre del 2006.
  
4. La documentació justificativa de l'ús de la subvenció consistirà en nòmines, contractes de treball o factures, com també qualsevol altre justificant que acredite les despeses realitzades per a dur a terme l'activitat subvencionada, per un import igual o superior al de la quantia de l'ajuda concedida. Es presentaran originals i còpies per a ser acarades per la unitat de registre de l'òrgan competent. Quan es tracte d'entitats locals, aquestes hauran de presentar un certificat de la intervenció municipal de totes les despeses.
  
5. Les persones físiques o jurídiques no exonerades del compliment del que estableix l'Ordre de 30 de maig de 1996, de la Conselleria d'Economia i Hisenda, juntament a la sol·licitud de cobrament hauran d'adjuntar un certificat vigent d'estar al corrent de les seues obligacions tributàries i amb la Seguretat Social.
  
Setze. Pèrdua o minoració de l'ajuda
  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
  
2. Igualment, l'incompliment pel beneficiari dels requisits i condicions que han donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a aquest efecte, com també la concurrència d'altres causes recollides per l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
  
3. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
  
4. La resolució corresponent serà dictada pel director General d'Habitatge i Projectes Urbans per delegació del conseller de Territori i Habitatge, d'acord amb el que estableix la disposició final segona d'aquesta ordre.
  
Disset. Del reintegrament de les ajudes
  
Per al reintegrament de les ajudes s'aplicaran les normes recollides en els articles 36 i 37 de la Llei 38/2003, de 17 de novembre, General de Subvencions.
  
Divuit. Règim d'infraccions i sancions